
ВЪТРЕШНИ ПРАВИЛА 
ЗА ОСЪЩЕСТВЯВАНЕ НА ПРЕДВАРИТЕЛЕН КОНТРОЛ ЗА ЗАКОНОСЪОБРАЗНОСТ В СУ”Н.Й.ВАПЦАРОВ” 

ГР. ЦАРЕВО
I. ОБЩИ ПОЛОЖЕНИЯ
Тези вътрешни правила описват процеса по осъществяване на  предварителния контрол за законосъобразност. Предварителният контрол се извършва постоянно и се отнася за цялостната дейност на училището.

       Предварителният контрол е превантивна  контролна дейност, при която се извършва съпоставяне  с изискванията на приложимото законодателство.

       Предварителният контрол за законосъобразност се извършва  от  лице осъществяващо предварителен контрол, определено от директора на училището.

       Тези вътрешни правила се прилагат за всички задължения и  разходи в училището на стойност над 100 /сто/ лева.
        Предварителният контрол се извършва чрез проверки, резултатите от които се документират.Въз основа на  тези резултати лицето на които е възложено  извършването на предварителния контрол, писмено изразява мнение относно законосъобразността на :

· решенията/действията, свързани с разпореждане с активи и средства/поемане на задължения и извършване на разходи/;

· решенията/действията, свързани с управление и стопанисване на имуществото на училището;

· решенията/действията, от които се пораждат права, респективно задължение за училището и/или негови служители.

         Етапите на предварителния контрол са :

· предоставяне на цялата документация за предстоящото  решение на лицето, определено да извършва предварителен контрол;

· извършване на конкретни проверки. Те могат да бъдат документални проверки, анкетиране и физически проверки на място;

· писмено изразяване на мнение от лицето,извършващо предварителния контрол.         
         ІІ. ПРЕДВАРИТЕЛЕН КОНТРОЛ ОТНОСНО РЕШЕНИЯ/ДЕЙСТВИЯ, СВЪРЗАНИ С РАЗПОРЕЖДАНЕ НА АКТИВИ И СРЕДСТВА

         Предварителният  контрол относно решения/действия, свързани с разпореждане с активи и средства, се осъществява  чрез предварителен контрол при поемане на задължения и предварителен контрол при извършване на разходи.

1. Предварителен контрол при поемане на задължение 

          Процесът на поемане на задължение предшества всяко извършване на разход с изключение на разходите за ел.енергия, телефон, ВиК, командировки, отпускане на еднократни финансови помощи по решение на ПС, ФРЗ, плащане за  осигурителни и здравно-осигурителни вноски.

	ПРОЦЕС
	ДЕЙНОСТ
	ОТГОВОРНИК

	1.Установяване потребност от  средства
	- Домакинът на училището установява необходимостта от съответните материали и изготвя заявка
-  Счетоводителят на училището прави оценка на целесъобразността на вида  и на размера на исканите средства.
	Домакин

Счетоводител 

	2.Заявяване на потребността от средства
	-  Счетоводителят на училището представя заявката за поемане на задължение пред Лицето осъществяващо предварителен контрол.
	Счетоводител

	
	- Лицето осъществяващо предварителен контрол извършва формална проверка на заявката за комплектованост и пълнота.
	Лице осъществяващо предварителен контрол 

	
	- Техническият секретар регистрира приемането на заявката в Дневник на заявките.
	Технически секретар


	3.Предварителен контрол при поемане на задължение
	- Проверка за компетентост на лицето, поискало поемането на задължението.


	Лице осъществяващо предварителен контрол 



	
	Проверка за съответствие на задължението с бюджетните параграфи,наличие на бюджетен кредит по съответните параграфи 

 Съответствие на задължението с нормативните изисквания и аритметична вярност на подадената заявка.
	Лице осъществяващо предварителен контрол 

Счетоводител

	
	- Проверка за необходимост от провеждане на процедура по ЗОП.
	Директор

	
	- При съответствие отговорните длъжностни лица полагат подпис.
	

	4.Валидиране на задължението
	- След извършване на всички контроли  Лицето осъществяващо предварителен контрол изразява писменото си становище по искането за поемане на задължението.

- При съгласие за поемане на задължението, полага подпис и дата в съответното поле.

- При несъгласие за поемане на задължението изразява писмено становището си за несъгласие и не подписва в съответното поле.
	Лице осъществяващо предварителен контрол 

	
	- При положително становище заявката се представя на директора  за утвърждаване.

- При отрицателно становище заявката се представя на директора за становище.

- Директорът изразява писмено възражение при несъгласие с мнението на Лицето осъществяващо предварителен контрол върху заявката.

- При отрицателно становище от страна на директора задължението не се приема и документите се връщат на Лицето осъществяващо предварителен контрол .
 - При положително становище от страна на директора,независимо от становището на  Лицето осъществяващо предварителен контрол,заявката се счита за утвърдена и се връща  за изпълнение.
	Директор 



	5.Обработка на заявките
	 -  Лицето осъществяващо предварителен контрол  уведомява заявителя за становището по заявката.

 -   При отрицателно становище заявката се архивира като “невалидирана заявка”.

 - При утвърдена от Директора заявка и необходимост от процедурата  по  ЗОП,

заявката се предава на съответните лица за провеждане на процедурата по ЗОП .     
	Лице осъществяващо предварителен контрол 


2. Предварителен контрол при извършване на разход

 Процесът по предварителен контрол при извършване на разход се предшества от процеса на поемане на задължения за всеки разход.

	ПРОЦЕС
	ДЕЙНОСТ
	ОТГОВОРНИК

	1.Заявяване на разход
	- Счетоводителят на училището изготвя искане за извършване на разход,което да отговаря на утвърдената заявка.
-Всяко искане се комплектова с необходимите съпроводителни документи и се представя на Лицето осъществяващо предварителен контрол.
	Счетоводител

	
	- Лицето осъществяващо предварителен контрол извършва формална проверка  на искането за комплектованост и пълнота, като  неокомплектовани и непълни  искания не се приемат за регистриране.
	Лице осъществяващо предварителен контрол 

	
	- След извършената проверка искането се регистрира  в дневник.
	Технически секретар

	2.Предварителен контрол при извършване на разход
	- Проверка за компетентност на лицето, разпоредило извършването на разходи; Проверка на съответствие на разхода с поетото задължение
	Лице осъществяващо предварителен контрол 

	
	- Проверка отговарят ли на изискванията първичните документи, вкл. за  аритметична вярност .
	Счетоводител

	
	Проверка за съответствие на задължението  с бюджетните параграфи, наличие на бюджетен кредит по съответните параграфи .
	Лице осъществяващо предварителен контрол 

	
	- При съответствие отговорните длъжностни лица полагат подпис.
	

	3.Валидиране на разхода
	- След  извършване на всички  контроли искането  заедно с всички документи се предава на финансовия контрольор, който изразява писменото си становище по искането за извършване на разхода.

- Искането се представя на директора за становище.

- При несъгласие със становището на Лицето осъществяващо предварителен контрол, Директорът изразява писменото си възражение върху искането.

- При отрицателно становище от страна на Директора  разходът не се извършва.

- При положително становище от страна на Директора  искането се връща за изпълнение.
	Счетоводител



	
	
	Лице осъществяващо предварителен контрол 

	
	
	Лице осъществяващо предварителен контрол 

	4.Обработка на искането
	- Лицето осъществяващо предварителен контрол уведомява заявителя на разхода за решението.

- При отрицателно становище искането се архивира като „Невалидирано/ неразплатено/ искане”.

- При положително становище искането се класира като „Открито искане” до извършване на плащането.
- При положително становище плащането се извършва по реда за извършването  на плащанията,съгласно вътрешните нормативни документи на училището.
	Лице осъществяващо предварителен контрол 




     Настоящите Вътрешни правила за осъществяване на предварителен контрол за законосъобразност са  утвърдени със Заповед №1419/28.03.2024 г. и влизат в сила от 01.04.2024 г.
